Oondgebakte beesvleis in rooiwynsous
JY LEES NOU Oondgebakte beesvleis in rooiwynsous
Dis mos winterkos uit die boonste rakke. Die rooiwyn verleen wonderlike geur aan die vleis.
2 elk uie en knoffelhuisies, gekap
1 tak roosmaryn, 2 lourierblare, 3 takkies tiemie, 2 kruienaeltjies en 6 swartpeperkorrels, saamgebind in 'n stukkie kaasdoek
4 wortels, geskraap en in stukke gesny
Gekapte, vars pietersielie, om oor te sprinkel
Voorverhit die oond tot 160 °C. Braai die beesvleisblokkies in lotte in die olie en botter bruin. Skep uit en hou eenkant. Braai die uie en knoffel in dieselfde pot tot gaar. Voeg die meel by en braai vir 'n paar sekondes. Voeg die suiker, asyn, rooiwyn, vleisaftreksel en kruiebondel by en verhit tot kookpunt.
Prut liggies vir 2 minute, terwyl jy roer. Skep die bruingebraaide vleis saam met die wortels in 'n oondvaste bak. Giet die rooiwyn-en-uiesous oor en geur alles met sout en peper. Bedek deeglik met foelie of met 'n styfpassende deksel en bak vir ongeveer 1½ tot 2 uur tot die vleis sag is. (Jy kan die gereg ook op die stoof oor lae hitte maak, maar jy sal gereeld moet roer om te keer dat die sous brand.)
Haal die kruiebondeltjie uit, geur die vleis na smaak met sout en peper en sprinkel vars pietersielie oor. Sit voor op rys, pap of koeskoes. Lewer 4-6 porsies.